Hercule Poirot

Hercule POIROT  estas fikcia detektivo, protagonisto en la libroserio "Aventuroj de Hercule Poirot", verkita de Agatha Christie. Li estas belgo, sed loĝas en anglalingva medio, parolante la anglan kun franca akĉento, enmiksante francismojn (merci, mon ami k.s.). Li emas koleri, kiam oni opinias lin franco anstataŭ belgo. Lia kunulo estas kapitano Hastings , kiu plenumas similan rolon kiel doktoro Vatsono ĉe Sherlock Holmes – li reprezentas naivan publikon (leganton aŭ filman spektanton), starigas al Poirot naivajn demandojn, per kies respondado la detektivo malkaŝas al la publiko siajn pensojn. La inspektoro Japp el Scotland Yard reprezentas fieran profesian policanon, kiu estas superata de la genia amatoro.

La noveloj pri Hercule Poirot estis multfoje filmigitaj. La detektivon ludis eminentaj aktoroj Albert Finney, Peter Ustinov kaj David Suchet.

 Eksteraj ligiloj 

 Audiolibroj  
 Informo pri televidaj serioj kun bildoj  
 Murdo en la Orienta Ekspreso tradukita en Esperanton (PDF) 
  (recenzo pri la filmo de 2017)

Kategorio:Fikciaj belgoj
Kategorio:Fikciaj detektivoj
Kategorio:Anglalingva literaturo